ຍີ່ປຸ່ນຊອກຫາຊາກສົບ ພວກທີ່ຫາຍສາບສູນ ໃນໄພແຜ່ນດິນໄຫວ ຕື່ມອີກ.
ທະຫານ​​ເກືອບ 25 ພັນ​ຄົນ ​ໄດ້​ພາກັນ​ກະຈາຍ​ອອກ​ໄປ​ ຕາມ​ແຄມຝັ່ງທະ​ເລ​ກໍ້າຕາ​ເວັນ​ອອກສຽງ​ເໜືອ​ຂອງ​ປະ​ເທດ​ ເພື່ອທໍາການຊອກຄົ້ນ.
ທະຫານຈໍານວນເກືອບ 25 ພັນຄົນ ໄດ້ພາກັນກະຈາຍອອກໄປຕາມແຄມຝັ່ງທະເລກໍ້າຕາເວັນອອກສຽງເໜືອ ທີ່ຫາຍະນະຂອງປະເທດໃນວັນຈັນມື້ນີ້ ໃນການຊອກຄົ້ນຫາທີ່ ມີຄວາມຫວັງນ້ອຍຫລາຍທີ່ຈະພົບເຫັນສົບຕື່ມອີກຂອງຈໍາ ນວນຫລາຍພັນຄົນທີ່ຫາຍສາບສູນໄປ ຕັ້ງແຕ່ເກີດໄພແຜ່ນ ດິນໄຫວແລະຄື້ນຟອງຊຸນາມິຄັ້ງຮ້າຍແຮງເມື່ອວັນທີ 11 ມີ ນາຜ່ານມານັ້ນ ເຮືອບິນແລະເຮືອຫລາຍສິບລໍາ ພ້ອມທັງພວກດໍານໍ້າກອງ ທັບເຮືອ ໄດ້ປະກອບສ່ວນໃນການຊອກຄົ້ນເປັນເວລາ 2 ມື້ ຊຶ່ງເປັນຊອກຄົ້ນເທື່ອທີ 3 ແລະລະອຽດກວມກວ້າງທີ່ສຸດ ນັບແຕ່ສອງໄພພິບັດດັ່ງກ່າວໄດ້ພັດຖະລົ່ມທັງໝົດເມືອງແລະໝູ່ບ້ານໃນຂົງເຂດ ໄຫລໜີໄປ ເມື່ອ 6 ສັບປະດາປາຍຜ່ານມາ ໄດ້ມີການພົບເຫັນສົບຫລາຍກວ່າ 14 ພັນ 300 ສົບແລ້ວນັບແຕ່ໄພແຜ່ນດິນໄຫວທີ່ມີຄວາມແຮງ 9 0 ຣິກເຕີເກີດຂຶ້ນ ຊຶ່ງເປັນຄັ້ງຮ້າຍແຮງທີ່ສຸດທີ່ເຄີຍມີມາໃນປະວັດສາດຍີ່ປຸ່ນ ມາຮອດປັດຈຸບັນ ຍັງມີຜູ້ຄົນຈໍານວນເກືອບ 12 ພັນຄົນ ຊອກຫາບໍ່ເຫັນ ແລະທາງການຢ້ານວ່າ ຫລາຍຄົນໄດ້ຖືກຄື້ນຟອງພັດອອກໄປກາງທະເລແລ້ວ ລັດຖະບານຍັງໄດ້ສົ່ງພວກນາຍໜໍປົວສັດເປັນຄັ້ງທໍາອິດ ເຂົ້າໄປໃນເຂດວົງລັດສະໝີ 20 ຫລັກກິໂລແມັດ ຢູ່ອ້ອມແອ້ມໂຮງໄຟຟ້ານີວເຄລຍ Fukushima ທີ່ໄດ້ຮັບຄວາມເສຍຫາຍນັ້ນ ເພື່ອກວດກາເບິ່ງສະພາບການຂອງພວກສັດລ້ຽງຈໍານວນຫລາຍພັນໂຕ ທີ່ຖືກປະລະຖິ້ມຢູ່ນັ້ນ ພວກສັດທີ່ຕາຍໄປຈະຖືກສີດນໍ້າຫິນປູນໃສ່ເພື່ອປ້ອງກັນບໍ່ໃຫ້ພະຍາດແຜ່ລະບາດອອກໄປ ແລະພວກສັດທີ່ກໍາລັງຈະຕາຍ ກໍຈະຖືກຂ້າຖິ້ມໂດຍໄດ້ຮັບການອະນຸຍາດຈາກພວກເຈົ້າຂອງສັດ